IKTATÓSZÁM: 7/369-76/2023. TÁRGY: A pécsi Többcélú Agglomerációs Társulás 82/2023. (XI. 13.) sz. határozatának módosítása

Melléklet: 1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 29.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa erna Szociális és gyermekvédelmi ügyintéző

ELŐADÓ:Pfeffer józsef elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás 336 706 256 forintot nyert bölcsődei nevelés fejlesztésére az RRF-1.1.2-2021. számú kiírásra beadott pályázaton. A projekt keretében Szalántán és Pécsett indul fejlesztés, férőhelybővítés önkormányzati tulajdonban lévő ingatlanokon.

A projekt megvalósításához közbeszerzési eljárás kiírása volt szükséges a kivitelezési feladatok ellátására vonatkozóan. Az eljárást beszerzési eljárás eredményeként kötött megbízási szerződés alapján a PRV Dunántúl Kft. bonyolítja.

A Társulási Tanács 2023. november 13-i ülésén döntött a közbeszerzési eljárás megindításáról és a bíráló bizottság tagjainak az alábbi személyeket jelölte ki:

1. Fábián-Szauer Tímeát, a Pénzügyi és Ügyrendi Bizottság tagját;

2. Dr. Mórocz Évát, Pécs Megyei Jogú Város Polgármesteri Hivatal Szervezési és Jogi Főosztály Jogi Csoport ágazati jogászát;

3. Dr. Osztásné dr. Varga Pál Viktóriát, a Polgármesteri Hivatal Kulturális és Népjóléti Főosztálya főosztályvezetőjét.

Az eljárás kiírása során megállapítást nyert, hogy a bíráló bizottság tagjait szükséges egy fővel - a közbeszerzés tárgyában szakértő személlyel - kiegészíteni. A bizottsági tagok közé tehát javaslom negyedik személynek Winkler György műszaki ellenőr felvételét.

A fentiek alapján a Társulási Tanács 82/2023. (XI. 13.) sz. határozatának 4. pontja egy további d. ponttal Winkler György kijelölésével egészülne ki.

Mindezek alapján kérem a Tisztelt Társulási Tanácsot, hogy a határozat módosítását szíveskedjen elfogadni.

Pécs, 2023. november 27.

Pfeffer József

elnök